[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000019", "text": "gan y Sefydliad Gwyddor Biofeddygol (IBMS)"}, {"text_idx": "#000022", "text": "Pam dewis y cwrs hwn?"}, {"text_idx": "#000023", "text": "Wedi'i datblygu mewn cydweithrediad a\u0302 Bwrdd Iechyd Prifysgol Betsi Cadwaladr (BIPBC) mae'r cwrs hwn yn rhoi cyfle i chi ddatblygu eu sgiliau ymchwil, archwilio meysydd arbenigol, a chwblhau prosiect ymchwil annibynnol sy'n integreiddio astudio bioleg clefydau, gan gynnwys cysyniadau a chymwysiadau modern gwyddor biofeddygol."}, {"text_idx": "#000024", "text": "Datblygu'r sgiliau ar gyfer ymarfer ar Lefel Arbenigol Uwch\nDefnyddio yr offer diweddaraf, megis cytrometreg llif, microscopeg fflworoleuedd a dadansoddwyr moleciwlaidd yng Nghanolfan Ymchwil Clinigol Gogledd Cymru, BIPBC (CYCGC) sydd newydd ei sefydlu\nDatblygu gwybodaeth bresennol wrth wella sgiliau dadansoddi drwy gynnal ymchwiliadau mewn labordy gan ddefnyddio methodoleg Fiomeddygol soffistigedig a datblygedig.\nEnnill cymhwyster sy'n cael ei gydnabod yn broffesiynol, a achredir yn allanol gan y Sefydliad Gwyddor Biofeddygol (IBMS)."}, {"text_idx": "#000025", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglen"}, {"text_idx": "#000026", "text": "Mae Gwyddor Biofeddygol yn cael ei haddysgu gan estaff academaidd a chlinigol proffesiynol brwd mewn labordai modern, eang a leolir yng Nghanolfan Ymchwil Clinigol Gogledd Cymru sydd newydd ei sefydlu, yn Wrecsam ac ym Mhrifysgol Glyndw\u0302r Wrecsam.\nMae addysgu a dysgu yn cynnwys amrywiaeth o ddulliau gan gynnwys darlithoedd, seminarau, sesiynau ymarferol yn y labordy, trafodaethau grw\u0302p a chyflwyniadau.\nMae gwaith arbrofol yn rhan annatod o'r rhaglen. Mae'r staff academaidd a chlinigol yn ymchwil-weithredol, ac yn ymdrechu'n barhaus i hyrwyddo ymchwil mewn meysydd gwyddorau biofeddygol a chlinigol, lle maent yn cyhoeddi eu darganfyddiadau ymchwil yn rheolaidd ac yn trafod eu gwaith mewn cynadleddau cenedlaethol a rhyngwladol.\nMae dysgu cyfunol yn nodwedd o'r cwrs hwn sy'n galluogi myfyrwyr i deithio ar gyfer elfen ddysgu'r cwrs heb orfod ymrwymo i fyw yn Wrecsam neu'r ardal yn llawn amser. Mae pob modiwl ar ffurf pecyn dysgu sy'n cynnwys bloc tri diwrnod o addysgu wyneb yn wyneb wedi'i ategu gan ddysgu ar-lein. Mae'r dull hwn yn cael ei ffafrio gan gyflogwyr sy'n dymuno rhyddhau eu gweithwyr i astudio tra'n dal i ddiwallu anghenion y gwasanaeth."}, {"text_idx": "#000028", "text": "Mae'r rhaglen MSc Gwyddor Biomeddygol yn cynnig cyfle ar gyfer addysgu a dysgu manwl ym mhob un o'r prif ddisgyblaethau sy'n cwmpasu Gwyddor Biomeddygol, yn ogystal a\u0302 fframweithiau rheoleiddio cyfredol, technoleg gwybodaeth a chyfathrebu a dulliau ymchwil. Bydd yr addysgu a'r dysgu yn canolbwyntio ar gemeg glinigol, y celloedd a'r histopatholeg, hematoleg a thrallwysiad yn ogystal a\u0302 microbioleg ac imiwnoleg."}, {"text_idx": "#000029", "text": "Ymchwilio'n feirniadol i arferion proffesiynol yng nghyd-destun iechyd a chymdeithas (20 credyd)\nTechnegau dadansoddol a molecwlaidd mewn Gwyddor Biofeddygol (20 credyd)\nMeddygaeth glinigol: patholeg clefydau (20 credyd)\nGwyddorau gwaed a meddygaeth trallwyso (20 credyd)\nImiwnoleg glinigol a Microbioleg (20 credyd)"}, {"text_idx": "#000030", "text": "Bydd y rhan fwyaf o'r modiwlau yn canolbwyntio ar ddeall bioleg clefydau, cysyniadau sydd wrth wraidd pathogenesis clefydau, a defnyddio defnyddiau gwyddor biofeddygol cyfredol wrth sgrinio, diagnosio a rheoli cyflyrau clefydau."}, {"text_idx": "#000034", "text": "Meddu ar un o'r canlynol cyn dechrau'r Rhaglen:"}, {"text_idx": "#000035", "text": "Gradd anrhydedd gychwynnol o Brifysgol Glyndw\u0302r Wrecsam neu gorff dyfarnu graddau cymeradwy arall.\nO leiaf gradd anrhydedd 2:2, sydd a\u0302 chynnwys sylweddol o faes gwyddor fiolegol (e.e. Gwyddor Biofeddygol, Bioleg Ddynol, Biocemeg, Gwyddorau Biolegol, ac ati.)\nMeddu ar brofiad gwaith perthnasol ar lefel uwch, y tybir ei fod yn gwneud iawn am y diffyg cymwysterau ffurfiol, ac fod wedi dal swydd a\u0302 chyfrifoldeb rheoli yn y sectorau biofeddygol, clinigol neu ofal iechyd am o leiaf dair blynedd o fewn y pum mlynedd blaenorol. Os bydd diffyg eglurder neu angen cael mewnwelediad dyfnach i addasrwydd ymgeisydd ar gyfer y rhaglen astudio, gellir cynnal cyfweliad anffurfiol gyda'r ymgeisydd.\nYn ogystal a\u0302'r uchod, rhaid i ymgeiswyr hefyd fod a\u0302 phrofiad ymarferol yn y labordy a fyddai wedi cael ei ddatblygu eisoes drwy ymgymryd a\u0302'u rhaglen astudio israddedig a\u0302 chynnwys safonau meincnod perthnasol yr ASA megis Gwyddor Biofeddygol a Gwyddorau Biolegol."}, {"text_idx": "#000036", "text": "Gall darpar fyfyrwyr hefyd wneud cais am gydnabod dysgu blaenorol (RPL) yn erbyn modiwlau penodol yn unol a\u0302 rheoliadau Prifysgol Glyndw\u0302r Wrecsam."}, {"text_idx": "#000037", "text": "Rhaid i fyfyrwyr sy'n ymgymryd a\u0302 phrosiect ymchwil (traethawd hir) sy'n golygu gweithio mewn manar waha\u0302n i'w man gwaith arferol gael GDG/DBS perthnasol."}, {"text_idx": "#000038", "text": "Rhaid i fyfyrwyr sy'n ymgymryd a\u0302 phrosiect ymchwil (traethawd hir) a all fod yn gweithio gyda chleifion, pobl agored i niwed a phlant gael datgeliad manylach."}, {"text_idx": "#000039", "text": "Bydd myfyrwyr yn gallu cael eu hasesu drwy nifer o brosiectau gwaith cwrs. Gall yr asesiad gwaith cwrs ganolbwyntio ar adroddiadau labordy, adolygiadau clinigol, cyflwyniadau poster neu lafar, astudiaethau achos, traethodau neu ymarferion trin data."}, {"text_idx": "#000042", "text": "O ran anghenion penodol, gall Gwasanaethau Cynhwysiant y Brifysgol ddarparu arweiniad a chymorth priodol os bydd angen addasiadau rhesymol ar unrhyw fyfyriwr oherwydd anabledd cyfredol a gydnabyddir, cyflwr meddygol neu wahaniaeth dysgu penodol."}, {"text_idx": "#000043", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000044", "text": "Mae'r rhaglen yn creu cyfleoedd eang ar gyfer cyflogaeth mewn meysydd megis labordai patholeg ysbytai (GIG a'r sector preifat), diwydiannau biofeddygol a fferyllol, neu labordai iechyd y cyhoedd."}, {"text_idx": "#000045", "text": "Mae'n paratoi ar gyfer arholiad Arbenigol Uwch y Sefydliad Gwyddor Biofeddygol, Ymarfer Uwch mewn Gwyddor Biofeddygol, a'r rheini sydd ar gyfer gwella rhagolygon gyrfaol y bobl hynny sy'n dyheu am swyddi rheoli canol ac uwch yn y GIG."}, {"text_idx": "#000046", "text": "Bydd myfyrwyr ar y rhaglen hon hefyd mewn sefyllfa dda i gael gyrfaoedd ym maes ymchwil, addysgu neu astudio ar gyfer PhD neu radd feddygol i raddedigion."}, {"text_idx": "#000047", "text": "Nid oes rhaid ichi dalu'ch ffioedd hyfforddi ymlaen llaw."}, {"text_idx": "#000050", "text": "Gallwch weld manyleb gyflawn y rhaglen yma."}, {"text_idx": "#000051", "text": "\u201cMae rhaglen MSc Biofeddygol Prifysgol Glyndw\u0302r Wrecsam yn ddewis gwych ar gyfer unrhyw un sydd am ddysgu am wyddorau labordy meddygol, diagnosteg glinigol ac ymchwil. Mae\u2019n rhaglen sydd wedi ei strwythuro\u2019n dda, yn drefnus a dan arweiniad gweithwyr proffesiynol academaidd a gofal iechyd cyfeillgar, parod i helpu a phrofiadol sydd yn defnyddio\u2019u profiad i addysgu ac i ddarparu profiad dysgu rhagorol ar gyfer y myfyrwyr.\u201d\nJakub Matusiak, MSc Gwyddor Biofeddygol"}]